En Yousee telefonsælger ringer mig op. Sælgeren tilbyder mig en god pris på mobilabonnementer (4 stk). Jeg beder hende om at sende mig noget materiale som bekræfter det tilbud hun giver mig. Jeg får af vide at det kommer sammen med ordrebekræftigelsen. Jeg gør opmærksom på at jeg jo så ikke ved hvad det er jeg siger "ja" til. Hun siger at jeg jo må stole på hende og i øvrigt bliver samtalen optaget. Så kan de jo altid gå tilbage for at se, hvad der er blevet sagt. 
Jeg vælger derfor at skrive en mail til Yousee, hvori jeg fortæller hvad jeg er blevet lovet. Her bekræfter en anden medarbejder at det mest er rigtigt, bortset fra en enkel ydelse som ikke høre med. Han beklager at medarbejderen har lovet for meget. Men men, hvis jeg opgradere min bredbåndsforbindelse til en oveni købet billigere md ydelse, så kan jeg få denne service. Han fortæller dog IKKE, at dette tilbud kun gælder til april 2016 og at det derefter vil stige med 100kr pr md. Det finder jeg ud af da jeg læser vilkårne som er vedhæftet ordrebekræftigelsen. 
Jeg henvender mig til den pågældende medarbejder og gør ham opmærksom på, at det ikke var det han havde lovet mig. Han erkender fejlen og beklager. Han vil forsøge at finde en løsning på problemet. Jeg skriver at det vil jeg blive glad for, men at jeg selvfølgelig forventer, at få det lovede produkt. Har ikke hørt fra medarbejderen endnu. 
Jeg vælger dagen efter, at ringe til Yousee kundeservice. Naturligvis får jeg kontakt til en ny medarbejder. Han beklager da han godt kan forstå ærgrelsen. Jeg får valget enten at komme tilbage til mit oprindelige bredbåndsabonnement eller jeg kan skrive en klage. Jeg gør ham opmærksom på, at jeg forventer en lang svartid på deres Yousee's sagsbehandling og at jeg ikke har så lang tid tilbage af min fortrydelsesperiode af købet. Jeg vælger at få medarbejderen til at sende mig et link til Yousee's klagesupport. Da jeg åbner dette link bliver min forventning om lang sagsbehandling, indfriet....det er dog også det eneste Yousee har indfriet i denne sag. 
Dagen efter ringer jeg til Yousee for, at gøre brug af min fortrydelsesret og få annulleret købet af mobilabonnementerne og få min oprindelige bredbåndsaftale tilbage. Efter en lang snak, hvor medarbejderen bl.a prøver at sælge mobilabonnementer til et helt andet mobilselskab, hvilket virker lidt underligt, beder medarbejderen om lov til at ringe til mig dagen efter, for han vil gerne prøve at se hvad han kan gøre. Det siger jeg OK til. Vi slutter samtalen med at medarbejderen siger at mit ønske om annullering af mine køb er efterkommet, men at han vil ringe næste dag.  
OK, nu burde jeg have forklaret mig selv godt nok. Men mangel på en bekræftigelse på opsigelsen gør, at jeg vælger for en sikkerheds skyld også at afmelde handlen på det link jeg fik sammen med ordrebekræftigelsen. Jeg modtager senere en mail, hvori Yousee har modtaget fortrydelse af købet men at behandling af min sag kan vare op til 3 uger, dog med udgangspunkt i dags dato. Jeg kan også vælge at ringe til deres kundeservice. 
Idag ringer medarbejderen så. Han kan heller ikke imødekomme min forventning om at jeg skal have det lovede produkt. Han forsøger igen, at sælge mig et produkt fra et andet mobilselskab. Jeg takker nej. Han når vist lige at ønske god dag, inden forbindelsen bliver afbrudt. Uforskammet, men ok, jeg er jo heller ikke en god kunde.
Jeg kunne stadigvæk godt tænke mig en bekræftigelse på, at mine køb er annulleret. Jeg ringer atter til Yousee kundeservice. Her taler jeg trods alt en medarbejder som gerne vil hjælpe. Så blev jeg da lidt glad igen. 

Jeg syntes det er så uprofessionelt, Yousee's måde at håndtere sagen på. 
Forbindelsen til kundeservice er god når de tjener på det. Men at jeg vælger at bede om det jeg er blevet lovet, så vælger Yousee enten at ignorere eller komme med ubrugelig snak. Yousee burde revurdere deres opfattelse af kundeservice, samt bedre træning af deres sælgere, så de ved hvad det er de sælger. Jeg oplever helt klart, at viljen til at hjælpe i denne sag er ikke-eksisterende, dog lige med undtagelse af den sidste medarbejder jeg talte med (og så selvfølgelig i de situationer hvor de kunne tjene på det)

Mvh
Mikkel